*****
ΚΑΝΟΝΙΣΜΟΣ (ΕΟΚ) αριθ. 659/85 ΤΗΣ ΕΠΙΤΡΟΠΗΣ
της 14ης Μαρτίου 1985
που τροποποιεί τα ποσοτικά όρια που ισχύουν για το έτος 1985 για ορισμένα κλωστοϋφαντουργικά προϊόντα (κατηγορία 73) καταγωγής Γιουγκοσλαβίας, που επανεισάγονται κατόπιν τελειοποιήσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3588/82 του Συμβουλίου της 23ης Δεκεμβρίου 1982 περί του καθεστώτος εισαγωγών ορισμένων κλωστοϋφαντουργικών προϊόντων καταγωγής Γιουγκοσλαβίας, (1), όπως τροποποιήθηκε από τον κανονισμό (ΕΟΚ) αριθ. 1475/84 (2), και ιδίως το άρθρο 8 παράγραφος 2,
Εκτιμώντας:
ότι στο παράρτημα VII του εν λόγω κανονισμού καθορίζονται τα κοινοτικά ποσοτικά όρια που ισχύουν για την τελειοποίηση προς επανεξαγωγή για τα έτη 1983 μέχρι 1986 και ότι ο κανονισμός (ΕΟΚ) αριθ. 3561/84 της Επιτροπής (3) καθόρισε την κατανομή των ορίων αυτών ανάμεσα στα κράτη μέλη για το έτος 1985·
ότι για το 1985 προέκυψαν επιπρόσθετες ανάγκες για επανεισαγωγές προϊόντων της κατηγορίας 73, κατόπιν τελειοποιήσεως, στη Γιουγκοσλαβία·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Κλωστοϋφαντουργικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα ποσοτικά όρια, σε θέματα τελειοποιήσεως προς επανεξαγωγή για ορισμένα κλωστοϋφαντουργικά προϊόντα καταγωγής Γιουγκοσλαβίας, που αναφέρονται στο παράρτημα Β του κανονισμού (ΕΟΚ) αριθ. 3561/84, τροποποιούνται όπως εμφαίνεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Μαρτίου 1985.